stanford-oval/wikipedia huggingface dataset:
כשל בהשתלת עוברים חוזרת
דרכי התמודדות

יש לבצע סקירות מעמיקות של הגורמים הבסיסיים לאי פוריות של בני זוג עם מומחה פוריות מוסמך על מנת לקבל החלטות בנוגע לניהול נוסף. גורמי הסיכון שניתנים לשינוי כוללים עישון, צריכת אלכוהול ומדד מסת גוף. יש להמליץ לנשים שעברו כשל מסוג זה להימנע מעישון ומצריכת אלכוהול, ועל בני הזוג הזכרים לשקול להפסיק הרגלים אלו גם הם בעקבות הפגיעה האפשרית בספירת הזרע, בדנ"א הזרע ובניעותו. מדד מסת גוף אידיאלי לנשים שעברו הליך זה הוא בין הערכים 19 ל-29. יומלץ לנשים הסובלות מהשמנת יתר לשקול תוכניות מובנות להרזיה וביצוע אימון גופני תדיר ואף ניתוח בריאטרי כתוצאה ממחסור פוטנציאלי של חומצה פולית, ברזל וויטמין בי 12.
ראו גם

טיפולי פוריות
רחם
עובר
הפריה
הערות שוליים

1 2 3 4 5 6 7 8 9 10 11 12 13 14  C. Coughlan, W. Ledger, Q. Wang, Fenghua Liu, Recurrent implantation failure: definition and management, Reproductive BioMedicine Online 28, 2014-01-01, עמ' 14–38 doi: 10.1016/j.rbmo.2013.08.011
↑  Errol R. Norwitz, Danny J. Schust, Susan J. Fisher, Implantation and the Survival of Early Pregnancy, New England Journal of Medicine 345, 2001-11-08, עמ' 1400–1408 doi: 10.1056/NEJMra000763
1 2  Errol R. Norwitz, Danny J. Schust, Susan J. Fisher, Implantation and the Survival of Early Pregnancy, New England Journal of Medicine 345, 2001-11-08, עמ' 1400–1408
1 2  Naguib Salleh, Nelli Giribabu, Leukemia Inhibitory Factor: Roles in Embryo Implantation and in Nonhormonal Contraception, The Scientific World Journal 2014, 2014 doi: 10.1155/2014/201514
1 2 3  Naguib Salleh and Nelli Giribabu, Leukemia Inhibitory Factor: Roles in Embryo Implantation and in Nonhormonal Contraception, The Scientific World Journal
↑  Umme Salma, Min Xue, Ali Sheikh Md Sayed, Dabao Xu, Efficacy of Intrauterine Device in the Treatment of Intrauterine Adhesions, BioMed Research International 2014, 2014 doi: 10.1155/2014/589296
↑  Ming Y. Lim, Stephan Moll, Thrombophilia:, Vascular Medicine, 2015-04-01 doi: 10.1177/1358863X15575769
1 2  Alex Simon, Neri Laufer, Assessment and treatment of repeated implantation failure (RIF), Journal of Assisted Reproduction and Genetics 29, 2012-11, עמ' 1227–1239 doi: 10.1007/s10815-012-9861-4
↑  Alex Simon, Neri Laufer, Repeated implantation failure: clinical approach, Fertility and Sterility 97, 2012-05-01, עמ' 1039–1043 doi: 10.1016/j.fertnstert.2012.03.010
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מזבח המולדת

| --- | --- |
חזית מזבח האומה
חזית מזבח האומה
 מידע כללי
 סוג:  מאוזוליאום
 מיקום:  סנטו דומינגו
 מדינה:  הרפובליקה הדומיניקנית הרפובליקה הדומיניקנית
 הקמה ובנייה
 תקופת הבנייה:  ?–1976
 תאריך פתיחה רשמי:  1976 
 קואורדינטות:  18°28′16″N 69°53′33″W﻿ / ﻿18.47122°N 69.89241°W﻿ / 18.47122; -69.89241
  (למפת סנטו דומינגו מוגדלת) מזבח המולדת(למפת סנטו דומינגו רגילה) מזבח המולדת
 
מזבח המולדת (בספרדית: Altar de la Patria) הוא מבנה עשוי שיש בסמוך לפוארטה דל קונדה, השער המערבי לרובע הקולוניאלי של סנטו דומינגו. המבנה משמש כמאוזוליאום לשלושת אבות האומה של הרפובליקה הדומיניקנית: חואן פבלו דוארטה, פרנסיסקו דל רוסאריו סאנצ'ס ומתיאס רמון מייה. בתוך המבנה פסלים של השלושה, יצירתו של הפסל האיטלקי ניקולאס אריגיני.
המבנה הוקם ב-1976, ומיקומו נבחר משום שפוארטה דל קונדה הייתה האתר שבו הוכרזה העצמאות הדומיניקנית ב-1844. עצמותיהם של אבות האומה הועברו לאתר כבר ב-1943, לאחר ששכנו עד אז בקתדרלה פרימאדה דה אמריקה.
מאיר תלמי

מאיר תלמי (3 באפריל 1909 – 18 בנובמבר 1994) היה איש ציבור ישראלי, שכיהן כמזכיר הקיבוץ הארצי וחבר הכנסת מטעם מפ"ם.
חייו

תלמי נולד בשנת 1909 בוורשה שבפולין. עלה לארץ ישראל בשנת 1932, במסגרת "השומר הצעיר". טרם עלייתו היה חבר ההנהגה הראשית של התנועה בפולין.
שנה לאחר הגעתו לארץ התקבל כחבר קיבוץ משמר העמק, והחל לפעול במסגרת הקיבוץ הארצי. לימים כיהן תלמי כמזכיר התנועה, ונבחר לשמש מזכ"ל מפ"ם.
מטעם מפ"ם נבחר לכהן כחבר כנסת בכנסת השמינית והתשיעית, במסגרת המערך. שימש חבר ויו"ר ועדת החוץ והביטחון.
ב-10 באפריל 1977 פרשו תלמי, חייקה גרוסמן, אליעזר רונן, דב זכין, אהרון אפרת ויהודה דרניצקי מהמפלגה והקימו בחזרה את מפ"ם העצמאית, אך יומיים לאחר מכן חזרו למערך.
בבחירות לכנסת השלוש עשרה הוצב במקום ב-104 ברשימת מרצ.
אשתו, אמה תלמי, כיהנה גם היא, לפניו, כחברת הכנסת. אב לשלושה בנים, הבכור בהם יגאל תלמי בעל עיטור המופת.
כתביו

השאלה הלאומית: והמציאות היהודית בימינו, מרחביה: הקיבוץ הארצי השומר הצעיר, 1956.
משמר העמק בשנות השמונים (ערך: אריה פלגי), קיבוץ משמר העמק: משמר העמק, תשנ"ג-1993.
מגפת הקורונה בתוניסיה

| --- | --- |

 תקופת המגפה:  2 במרץ 2020 – הווה (4 שנים)
 במדינות או באזורים:  תוניסיה תוניסיה
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  29,412‏
 מקרי הדבקה:  1,153,161‏     • 44 מתוכם במצב קשה
 הבריאו:  ?‏ רענון נתונים
  
 
מגפת הקורונה התפשטה לתוניסיה ב-2 במרץ 2020. מקרה ההידבקות הראשון בתוניסיה פורסם ב-2 במרץ 2020.  ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם.
ציר זמן

ממשלת תוניסיה אישרה את מקרה ההידבקות הראשון במדינה ב-2 במרץ 2020, כאשר פורסם כי הנדבק הוא גבר תוניסאי בן 40 מגאפסה אשר שב מאיטליה. בנוסף לכך, 74 אנשים שנחשדו בכך שנדבקו בנגיף התבקשו להישאר בביתם וחל עליהם איסור לצאת ממנו.
שניים מתוך 74 האנשים שנחשדו בכך שנדבקו בנגיף הפרו את צו איסור היציאה מהבית ומשרד הבריאות המקומי בתוניסיה החליט לנקוט נגדם בהליכים משפטיים. ב-14 במרץ, פורסם באופן רשמי כי יש במדינה 18 נדבקים, תוך שפורסם כי יש למעלה מ-2,000 אנשים שנחשדו כנושאי הנגיף. בהמשך, פורסם כי יש למעלה מ-5,000 אנשים שנחשדו כנושאי הנגיף.
בשלושת הימים שחלו לאחר מכן, פורסם כי מספר הנדבקים במדינה עלה ל-29, תוך שדווח על מקרה ההבראה הראשון במדינה. ב-25 במרץ, דווחה על 173 חולים, חמישה מתים ושני מחלימים במדינה.
כחלק מההתמודדות עם הנגיף, נסגרו בתי ספר, גנים, חלק ממקומות העבודה ומקומות בילוי, ונאסרו התקהלויות. כמו כן, ראש הממשלה אליאס אל-פח'פאח' הודיע על סגירת הגבולות האוויריים והימיים של המדינה. כמו כן, הוטלו סגר ועוצר.
ב-3 באפריל 2020, דווח באופן רשמי על 495 חולים, 18 מתים ו-5 מבריאים במדינה. במאי 2020, דווח על 42 מקרי מוות, 1,009 מקרי הדבקה (מתוכם 25 במצב קשה) ו-323 מקרי הבראה במדינה.
ב-13 במאי, היו הקלות בסגר. ב-3 ביוני, נפתחו מסגדים ובתי קפה. ב-8 ביוני, בוטל העוצר במדינה. לקראת סוף אוקטובר 2020, נודע כי מספר המתים במדינה זינק ל-983, תוך שדווח על כ-52,399 חולים ועל 5,032 אנשים שהצליחו להבריא. המדינה נאלצה ליזום צעדי ריחוק חברתי.
המדינה התמודדה עם המגפה גם במהלך שנת 2021.
ביולי 2021 היו מחאות על רקע המצב הכלכלי. הנשיא סעיד אמר כי הצבא יקבל את הטיפול במגפת הקורונה, בשעת הסלמה של המאבק בינו לבין ראש הממשלה הישאם משישי הנסוב סביב סמכויותיהם והבריתות הפוליטיות שלהם, ובזמן שהמדינה נאבקה בהתפרצות קשה של הנגיף. הדברים של הנשיא נאמרו אחרי שמשישי הדיח את שר הבריאות פאוזי מהדי, לאחר שהחליפו האשמות על הטיפול במגפה והקצב האיטי של קמפיין החיסונים. בעקבות המחאות פיטר הנשיא את משישי והקפיא את פעילות בית הנבחרים.
במקביל, האריך סעיד את הגבלות הקורונה בתוניסיה.
סטטיסטיקה

| מחוזות | מקרי הדבקה | מוות | הבריאו |
| --- | --- | --- | --- |
| תוניס | 112 | 2 | 0 |
| אריאנה | 67 | 3 | 0 |
| מדנין | 57 | 2 | 0 |
| בן ארוס | 49 | 0 | 0 |
| סוסה | 45 | 1 | 0 |
| קבילי | 30 | 0 | 0 |
| מונסתיר | 27 | 0 | 0 |
| ספקס | 22 | 3 | 0 |
| ביזרטה | 15 | 1 | 0 |
| נאבל | 11 | 1 | 0 |
| מנובה | 10 | 0 | 0 |
| מהדיה | 8 | 1 | 0 |
| טטאוניה | 9 | 1 | 1 |
| גאבס | 7 | 0 | 0 |
| קף | 5 | 1 | 0 |
| גאפסה | 5 | 0 | 1 |
| סידי באוסייד | 5 | 1 | 0 |
| קירואן | 4 | 0 | 1 |
| זגחואן | 2 | 0 | 0 |
| קסרין | 2 | 0 | 0 |
| טוזיאור | 1 | 0 | 0 |
| בג'ה | 1 | 0 | 0 |
| סך הכול | 495 | 18 | 5 |
מקור: משרד הבריאות הציבורי
השלכות כלכליות

ב־18 במרץ 2020 נרשמה ירידה של 14.2% בשוק המניות של תוניסיה.
ב־21 במרץ 2020 סיים מדד הדגל של הבורסה בתוניס בירידה של 7.3%.
במהלך המגפה, החלו הפגנות על רקע המצב הכלכלי.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
1 2  Published, Italian returnee confirmed Tunisia’s first coronavirus case, Punch Newspapers (באנגלית)
↑   ארגון הבריאות העולמי: מגפת הקורונה כבר אינה מצב חירום עולמי, באתר הארץ, 5 במאי 2023
1 2 3  Gafsa-COVID-19: legal action taken after two cases fail to comply with home-confinement measures, TAP
↑  Saïed: Couvre-feu de 18 à 6 heures du matin, MosaiqueFM (ב־)
↑  Séance unique à partir de mercredi, MosaiqueFM (ב־)
↑  Coronavirus : une équipe de médecins chinois en route vers la Tunisie | Réalités Online, Toutes les dernières News en Tunisie et dans le monde, ‏2020-03-14 (ב־)
↑  2020 coronavirus pandemic in Tunisia
↑  מה חולל נגיף הקורונה לדמוקרטיה היחידה בעולם הערבי?, באתר www.regthink.org
↑  Ministère de la santé وزارة الصحة, www.facebook.com
↑  Tunisia relaxes curfew with coronavirus outbreak slowing, www.aljazeera.com
↑  "Tunisians emerge from lockdown into mosques and cafes". Reuters (באנגלית). 2020-06-04. נבדק ב-2020-06-08.
↑  רועי קייס, בשורות טובות לתוניסאים: הנשיא, קייס סעיד, מכריז על ביטול העוצר..., באתר Twitter
↑  Covid-19 : De nouvelles mesures prises pour endiguer la pandémie, La Presse de Tunisie, ‏2020-10-29 (ב־)
↑  Tunisia extends curfew, ban on protests as virus cases jump, AP NEWS (באנגלית)
↑  קורונה בתוניסיה: בתי הספר ייסגרו עד ה-30 באפריל | מעריב, באתר https://www.maariv.co.il (באנגלית)
↑  אי של תקוה, באתר www.makorrishon.co.il
↑  AfricaNews, Tunisia: Partial lockdown in Tunis as COVID-19 cases reach record high, Africanews, ‏2021-07-01CEST15:27:26+02:00 (באנגלית)
↑  תוניסיה: הנשיא הדיח את רה"מ, המונים חגגו ברחובות, באתר ynet, 25 ביולי 2021
↑  גיא אלסטר‏, נשיא תוניסיה הדיח את רה"מ והקפיא את הפרלמנט; יריביו: "זאת הפיכה", באתר וואלה, 26 ביולי 2021
↑  תוניסיה בידי "הנשיא רובוקופ", במערב עוקבים בדאגה, באתר ynet, 27 ביולי 2021
↑  Coronavirus: 33 nouveaux cas en Tunisie, MosaiqueFM (ב־)
↑  Le président de la Bourse de Tunis recommande des mesures pour sauver l'investissement, Kapitalis, ‏2020-03-18 (ב־)
↑  "לממשלה אין לגיטימציה": המחאה בתוניסיה נמשכת, באתר www.israelhayom.co.il
לנצ'יה אלפא

| --- | --- |

 מאפיינים כלליים
 נקרא גם:  Lancia 12 HP, Lancia Tipo 51
 יצרן:  לנצ'יה
 שנות ייצור:  1908
 הרכבה:  איטליה איטליה
 מודל קודם:  אין
 מודל אחריו:  Lancia Dialfa  לנצ'יה בטא 15/20HP
 אורך:  3,800 מ"מ
 רוחב:  1,615 מ"מ
 משקל:  710 ק"ג
 בסיס גלגלים:  2,820 מ"מ
 מפרט טכני
 מנוע:  4 צילינדרים, בטור, 2,544 סמ"ק המפיק 28 כ"ס ב-1,800 סל"ד
 הילוכים:  תמסורת ידנית - 4 מהירויות
 מהירות מרבית:  90 קמ"ש
 מעצב:  וינצ'נזו לנצ'יה
 
לנצ'יה אלפא (באיטלקית: Lancia Alfa) היא מכונית בסגנון מכונית עידן פליז בתצורת קבריולה, (תצורת הדגם הייתה קרויה באיטלקית "Phaeton" כפול: דגם קבריולה, 4 מושבים), שיוצרה על ידי יצרנית הרכב האיטלקית לנצ'יה בשנת 1908. הדגם "לנצ'יה אלפא" היה "הדגם הראשון של מכונית שיוצר על ידי חברת לנצ'יה.
הדגם "לנצ'יה אלפא" יוצר במספר תצורות נוספות: לנדולט, לימוזינה וקופה.
הדגם הוצג לראשונה בתערוכת הרכב בטורינו ב-18 בינואר 1907.
מערכת ההיגוי הורכבה בצד ימין של הרכב.
סך הכול יוצרו 137 יחידות.
מחירי "לנצ'יה אלפא בשנת 1908 באיטליה

10,000 לירה איטלקית - מחיר בסיס לדגם ערום
12,000 לירה איטלקית - דגם "Phaeton" כפול (קבריולה - 4 מושבים) (באיטלקית: "doppio phaeton")
13,500 לירה איטלקית - דגם קופה (2 מושבים)
13,750 לירה איטלקית - דגם לנדולט
14,000 לירה איטלקית - דגם לימוזינה
ראו גם

לנצ'יה
לנצ'יה גאמא 20HP
לקריאה נוספת

לנצ'יה אלפא 1908 (Immagine (PDF), corsi.storiaindustria.it.)
מופע (יונה וולך)

| --- | --- |

 מידע כללי
 מאת:  יונה וולך 
 שפת המקור:  עברית 
 סוגה:  שירה 
 הוצאה
 הוצאה:  הוצאת הקיבוץ המאוחד
 תאריך הוצאה:  1985 
 מספר עמודים:  169
 קישורים חיצוניים
 הספרייה הלאומית:  001010421
 
מופע הוא כותר ספר אוסף שיריה של המשוררת יונה וולך, אשר נערך ערב פטירתה של המשוררת ממחלת הסרטן, וראה אור בהוצאת הקיבוץ המאוחד בשנת 1985.
וולך הרבתה לעסוק ביצירתה, שעד לתחילת שנות השמונים, באהבה ומיניות, שפיות ושיגעון, כחוויות יסוד בחיים האנושיים, תוך שהיא עושה שימוש במרכיבים ביוגרפיים; היא תיארה את עוצמתם והשפעתם על נפשה וגם ערערה על גבולות התקפות של מושגים ותפיסות שלהם בתרבות המקומית והכללית. ב"מופע", הנושאים הללו מבוטאים בבשלות מעמיקה, אבל במקום שלהם כבר משני במידה רבה ביחס לשאלות הקיום האנושיות כשלעצמן; נושא המוות הוא נושא מרכזי, ובו דנה המשוררת אולי במעט פחות חרדה כבשנות השישים, בכובד ראש שלו ואפילו בהומור; כך למשל בשירה "האדם שגילה את המוות", אשר הובאה בצורת פסקאות גדולות (כפי שמקובל בדרך כלל בפרוזה).
כמו ביצירתה בכללה, גם בקובץ זה המשוררת מערבת בשפה הפואטית ניסוח גבוה המצטט מהספרות העברית לדורתיה, יחד עם אמירות שנלקחו "מן הדיבור" הישראלי ואיתן תצורות שפה חדשות שיצרה היא. כך למשל בשיר "התחלנו להביא דוגמאות מהחיים", היא אוספת קלישאות לכאורה של אמירות אוהבים, אבל, בשונה מחלק מיצירותיה מן העשורים הראשונים, מבלי להצליף או להביא לאיפוס את הכוונה הפנימית של דבריהם; ועם אירוניה דקה והיגדים סותרים - סגנונה הקבוע, אווירה של פיוס ונועם שורה על המלל השירי:
הִנֵּה הַבָּעוֹת גּוּפִים ופנים

הִנֵּה מַבָּטִי עֵינָיִם מקסימים

הִנֵּה חַיִּים בְּשֶׁפַע נדיבים

וְאוֹר נָדִיב בְּכָל הבית

אֶפְשָׁר לָתֵת ולקבל

...

בִּלְעָדֶיךָ אֵין שירים

בִּלְעָדֶיךָ אֵין חיים

יֵשׁ זִכְרוֹנוֹת,

אֲנִי אוֹהֵב בַּעַל כָּרְחִי

אֲנִי יוֹדֵעַ שֶׁאַתָּה פִּתְרוֹני

אָסוּר לִי לִשְׁכֹּחַ לֶאֱהֹב אוֹתְּךָ

אֲנִי מִתְאַמֵּץ מַכִּיר בנחיצותך

בִּלְעָדֶיךָ אֲנִי אָבוּד,

...
שירים בקובץ

| 0 | 1 | 2 |
| --- | --- | --- |
|  בית אמר הבית  תבוא אלי כמו קפיטליסט  ציפור  טוביה  מחזור  המקום והמרחק  השראה  איש הסאמו השמן  החיים שיש לך  תנין אשה |  יש לי במה בראש  התחלנו להביא דוגמאות מהחיים  האשה נהיית עץ  צלב זהב  התהוות  המטפורה הגדולה של החיים  צלב מזהב  אל תפחד  פוסע מקצה גורלי |  אם תיתקע במסע אל אס די  אם תלך למסע אל אס די  הכלאה של שתי טעויות נותנת חיוב שלילי  חֲטָאַי  הוא, האלימות, הזמן  אהבה נכזבת  כל הריגושים מרדו בי כעבדים  האדם שגילה את המוות |
הערות שוליים

↑  השיר צוטט באמנות חזותית בישראל, ראו: קציעה עלון, "עקרות", פלורנטין 45 - חלל לאמנות עכשווית, עד ה-20.5 ^, באתר גלובס.
↑  ראו: מילות השיר, באתר navatehila.
↑  השיר המולחן על ידי רונית קנו וגדי רונן בוצע על ידי להקת "ארבעים מעלות". כמו כן, בוצע על ידי להקת שוורצע קינדר.
מבצע פליפר

לויטננט קולונל ג'פרי קיז, מפקד המבצע
מבצע פֿליפֶּר (Operation Flipper; ידוע גם כ-Rommel Raid) (10 בנובמבר - 21 בנובמבר 1941) היה מבצע פשיטה של הקומנדו הבריטי במלחמת העולם השנייה על  מפקדתו של פילדמרשל ארווין רומל, מפקד קורפוס אפריקה של כוחות הציר בצפון אפריקה. המבצע לא השיג את יעדו העיקרי.
מועד הפשיטה נקבע ללילה שבין 17 ל-18 בנובמבר 1941, ערב המִתקפה הבריטית הגדולה – מבצע צלבן (Operation Crusader). הפשיטה נועדה לשבש את יכולות הפיקוד והשליטה של האויב. הכוח שביצע את הפשיטה כלל בעיקרו לוחמים של  קומנדו 11 ("הסקוטי") בפיקוד לויטננט קולונל רוברט לייקוק ולויטננט קולונל ג'פרי קִיז (Geoffrey Keyes). שני המפקדים ורוב הלוחמים היו ותיקי הקרב על כרתים והקרבות על נהר הליטני במערכה בלבנון בקיץ 1941.
"מבצע פליפר" נחל כישלון. רומל כלל לא פעל מן המפקדה ששימשה יעד לפשיטה. ג'פרי קִיז, מפקד הכוח התוקף, נהרג בהיתקלות הראשונה. נפילתו החישה את קריסת המבצע. רוב הלוחמים נפלו בשבי, פרט לשניים שנספו ולשלושה שהצליחו להימלט ולחבור לכוחות בעלות הברית.
התכנון

המבצע תוכנן במפקדת הארמייה השמינית החל בחודש אוקטובר 1941 ויעדיו המוצהרים היו מפקדות ומתקני קשר של האיטלקים והגרמנים באזור  קירֶנֶה, כ-400 ק"מ בעומק שטח האויב. בתוכניות לא נזכר פילדמרשל ארווין רומל במפורש, אולם היה ברור שהריגתו או לכידתו היו לב הפעולה. הרוח החיה בייזום המבצע היה מייג'ור ג'פרי קיז, בנו הבכור של אדמירל הצי רוג'ר קיז. ג'פרי קיז השתתף בתכנון הפעולות מראשיתן, הוביל את כוח הפשיטה והסתער בראש חוליית התקיפה. היעד המרכזי – המפקדה הגרמנית בסידי ראפע שבשולי העיר בֵּידָה ליטוֹריָה שבקירנאיקה – נבחר על סמך דיווחיו של סרן ג'והן (ג'וֹק) האסלדֶן (Haselden), איש קבוצת המדבר ארוכת הטווח (LRDG), שחדר לאזור קודם לכן לאיסוף מודיעין. הכוח התאמן לקראת המבצע באלעמריה שבקרבת אלכסנדריה במהלך החודשים אוקטובר ונובמבר.
מהלך המבצע

הכוח, שמנה בראשיתו 59 איש, יצא מאלכסנדריה ב-10 בנובמבר בשתי צוללות – "טוֹרבּיי" (Torbay), בה רוכזו האנשים בפיקוד קִיז, ו"טאליסמן" (Talisman) שנשאה את אנשי לייקוק. הנחיתה מן הים בוצעה בסירות גומי מתקפלות של יחידת SBS ("שרות הסירות המיוחד") בלילה שבין 14 ל-15 בנובמבר בחוף ח'שׁם אל-כּלבּ. האסלדן הנחה את הנחיתה באיתות מן החוף.
באזור התחוללה סערה יוצאת דופן. הים געש והפריקה נמשכה מעבר למתוכנן. הפַּלגה של לייקוק התקשתה בנחיתה. הסירות התהפכו, ורוב הלוחמים חזרו בשחייה לצוללת. רק שבעה הצליחו להגיע עמו אל החוף. מתוך כלל הכוח שבשתי הצוללות הגיעו לפעולה 34 לוחמים. חלקם, בפיקוד לייקוק, נשארו בנקודת המפגש בחוף לאבטחה וגם בציפייה לנחיתת לוחמים נוספים.
קִיז הוביל את הכוח הפושט לפעולה תוך צמצום יעדי התקיפה ומספר החוליות ותוך מחסור בציוד חיוני בתחמושת ובמזון. צוותי הכוח הפושט הופחתו לשניים בלבד. אחד, בן 17 לוחמים נועד לפשיטה על המפקדה של רומל בבידה ליטוריה, והשני, בן 7 לוחמים, בפיקוד לוטננט רוֹי קוּק – לחבלה במתקן תקשורת בצומת קירנה. האסלדון ואנשיו היו אמורים לנתק את קווי הטלפון והטלגרף בגזרה שממערב ליעד.
אחרי התארגנות קצרה החל הכוח בפיקודו של קיז לעשות את דרכו במעלה המדרונות של ג'בל אל-אח'דר לעבר היעד המרכזי, שהיה במרחק כ-30 ק"מ מן החוף וברום כ-550 מ'. ההליכה הייתה בחשכת הלילה ובגשם זלעפות. בשעות האור הסתתרו הלוחמים במערות ובחורבות נטושות. בשלב מסוים סירב מורה-הדרך המקומי להמשיך להנחות את הלוחמים בדרכם, והניווט נעשה בעזרת מפה איטלקית, מצפן וכוכבים שהתגלו מבעד לקרעי העננים. כל אלה גרמו להאטה ניכרת של ההתקדמות. למזלם נתקלו הלוחמים בסֶנוּסִים שסייעו להם במציאת דרכם.
הפשיטה על בניין המפקדה הגרמנית החלה בלילה השלישי, בין 17 ל-18 בנובמבר, קרוב לחצות. הכוח בפיקוד קיז התחלק לשלוש חוליות: אחת לתקיפה והשתיים הנותרות – לאבטחה ולחיפוי. הלוחמים חדרו ללא קושי למתחם המפקדה. על פי הגרסה הרשמית, קיז פרץ ראשון לתוך הבניין, נכנס לאחד החדרים שבהם שהו גרמנים, השליך רימון יד, אך נהרג תוך התכתשות עם השומר הגרמני. במהלך חילופי האש הקצרים נורה סגנו, קפטן רוֹבּין קמפּבּל, ברגלו ובכתפו, ובלית ברירה העביר את הפיקוד לסרג'נט ג'ק טֶרִי. המקום התעורר לחיים. יתרון ההפתעה פג. טֶרִי אסף את הלוחמים והורה על נסיגה. קמפבל הושאר מאחור, שכן לא ניתן להוליכו על רגלו המרוסקת. הלוחמים, חוץ מאנשי צוותו של קוּק, הצליחו להגיע לאזור המפגש בחוף, אך מזג-האוויר הסוער מנע חילוץ דרך הים. כשהגלים שככו, כבר היה מאוחר מדי: האויב כיתר את הפושטים. לייקוק הורה על הימלטות, איש לנפשו. הצוללת "טוֹרבּיי" שהתה כל העת בסביבת החוף בציפייה לחילוץ הלוחמים והחלה את השיט בחזרה לבסיסהּ, בלעדיהם, רק בצהרי יום 21 בנובמבר.
אחרית דבר

רוב הלוחמים נתפסו, חלקם כשהם פצועים, בידי כוחות השיטור האיטלקיים – הקרביניירי. שלושה בלבד, ובהם רוברט לייקוק, הצליחו לחבור לכוחות בעלות הברית אחרי שבועות ארוכים של נדידה במדבר. האסלדון וצוותו השלימו את משימתם וחברו ליחידתם בנווה המדבר סיווה ללא פגע. מלבד קיז נספה במבצע לוחם שטבע בעת הנחיתה מן הצוללות.
המבצע היה מועד לכישלון בעיקר בגלל מודיעין לקוי ואף מוטעה. תכליתו לא הושגה. יעד הפשיטה לא שימש כמפקדתו של רומל, אלא כמפקדה עורפית שעסקה בלוגיסטיקה. רומל לא היה אמור להימצא במקום. שבועות אחדים לפני כן העביר את מפקדתו לטוברוק, סמוך לחזית. יתר על כן, רומל אף לא שהה בצפון אפריקה במועד הפשיטה. פרטי המבצע מובהרים במחקרים מאוחרים, שבהם נערכו ניתוחים פרטניים של מהלכיו לאור מסמכים ועדויות, כולל אלה של האויב. מתוכם עולה, בין היתר, שמסכת הפעולות אינה תואמת לגמרי את הגרסה הרשמית. הביקורת על המבצע, כחוכמה שלאחר מעשה, מדברת על גודש משימות, ציוד בלתי מספיק, תיאום גרוע ושימת לב מועטת לחילוץ.
למרות כישלונו בהשגת מטרתו נחרת מבצע פליפר בתודעה כמופת לתעוזה. הוא רומם את הרוחות והמריץ את הפעולות מעבר לקווי האויב, שבהן נודעו הבריטים לתהילה.
ג'פרי קִיז נקבר על ידי הגרמנים, בפקודת רומל, בטקס צבאי מלא בחצר הכנסייה הקתולית בעיר בידה ליטוריה, בצד חלליהם.
על חלקו בפשיטה עוטר קיז בצלב ויקטוריה והועלה לדרגת לויטננט קולונל.
אחרי מפלת הגרמנים בצפון אפריקה הועברו עצמותיו לבית העלמין הצבאי הבריטי בבנגאזי ונקברו תחת מצבה צבאית בריטית תקנית.
ניסיון נוסף לחטוף את רומל נעשה ב-18 ביולי 1944 בצרפת על ידי חוליית קומנדו של SAS (Operation Gaff). הלוחמים שכבר הוצנחו בשטח נאלצו לזנוח את התוכנית משהוברר כי רומל נעדר ממפקדתו אחרי שנפצע בהתקפה אווירית ימים ספורים לפני כן.
המתורגמן הארצישראלי

קורפורל אבישלום דרורי, יליד תל אביב (1915) ותושב פרדס חנה, השתתף במבצע פליפר כמתורגמן. דרורי למד בעברו באוניברסיטה האמריקנית בביירות שבלבנון ואף היה חניך בית-הספר לטיסה אלמאזה בקהיר, שלט באנגלית ובערבית וידע מעט גרמנית ואיטלקית. כאחד ממתנדבי ארץ-ישראל גויס דרורי ליחידת הקומנדו 51. במערכה על הליטני בקיץ 1941 השתתף ביחד עם לוחמי קומנדו 11 בניתוק כבלי הטלפון בגיזרת ביירות-צור. בתחילת נובמבר 1941 צורף לכוח הפשיטה של מבצע פליפר בפיקוד לייקוק וקיז והתאמן עם אנשיהם. בדרך מן הנחיתה בחוף ועד ההגעה ליעד צעד עם קיז בראש הכוח כשהוא מקשֵר בין מפקדו לבין מורי-הדרך המקומיים. בפשיטה גופה פעל כאחד מששת לוחמי חוליית התקיפה. לאחר הנסיגה נלכד בידי כוח שיטור איטלקי. עד חודש יוני 1942 נחשב לנעדר. בעקבות פלישת בעלות הברית לאיטליה והסכם שביתת הנשק הועבר מן השבי האיטלקי לשבי הגרמנים. דרורי שוחרר אחרי כשלוש וחצי שנים, כאשר הצבא האדום הגיע ב-23 אפריל 1945 למחנה (Stalag IV-B) בברנדנבורג שבו הוחזק. הוא שב למשפחתו בארץ-ישראל ביולי 1945. בשובו מסר דו"ח על חלקו בפשיטה.
כתבות משודרות

תוכנית התעודה "הגנרלים של היטלר" (Stalking Hitler's Generals) שודרה בערוץ נשיונל ג'יאוגרפיק (NatGeo) ב-2011 (בלוויית כתוביות בעברית). מנחה התוכנית הוא ההיסטוריון וקצין ה-SAS הבריטי Michael Asher (ראו מחקרו בסעיף "לקריאה נוספת" להלן). התוכנית צולמה באתרי מבצע פליפר בקירנאיקה – בחוף הנחיתה ח'שם אל-כּלבּ, במעלה המדרונות של ג'בל אל-אח'דר, בסבך הצומח, במחבואים השונים ובבניין המפקדה בסידי ראפע.
לקריאה נוספת

הידיעות בדבר המבצע פורסמו בעיתונות זמן לא רב אחרי היוודע גורלו. תיאוריו הופיעו מאז בכתבות רבות ואף ביצירות בדיוניות. אחותו של ג'פרי קיז, אליזבת, חיברה ב-1956 ספר על אחיה ובו מסמכים ותצלומים הנוגעים למבצע. מחקרים מפורטים על אודות תכנונה, אנשיה ומהלכיה של הפשיטה נעשו בעיקרם מתחילת שנות האלפיים.
Asher, Michael (2004), Get Rommel: The Secret British Mission to Kill Hitler's Greatest General, London: Weidenfeld & Nicolson
Edelmaier, Hans (2000), Das Rommel-Unternehmen, Salzburg: Osterreichischer Miliz-Verlag
Keyes, Elizabeth (1956), Geoffrey Keye, V.C., M.C., Croix de Guerre, Royal Scots Greys, lieut.-colonel, 11th Scottish Commando, London: G. Newnes
Mortimer, Gavin (2014), Kill Rommel – Operation Flipper 1941, Osprey Publishing Ltd.
Pallud, Jean Paul (2013), "Raid on Rommel's Headquarters", in: After the Battle, No. 153, Old Harlow, pp. 2–20
"ההתקפה על רומל", בתוך: חיל הקומאנדו (תרגום: ראובן אלקלעי), הוצאת מסדה, 1944, עמ' 51–60
"הפשיטה על מפקדת רומל", בתוך: פרשיות נעלמות, לקט פרסומי במחנה בעריכת ישעיהו לביא, משרד הביטחון – ההוצאה לאור, 1961, כרך א', עמ' 319–322
רונן ברגמן, "שועל המדבר", מוסף הארץ, 3 במאי 1996, עמ' 50–54
הערות שוליים

↑  איטליה, שהייתה בעלת ברית של גרמניה, שלטה בלוב, אבל את המערכה הצבאית הכוללת ניהלו הגרמנים
↑  פירוט של מצבת החוליות וגורל הלוחמים מצוי בספרו של Edelmayer בעמ' 174–175 וכן, במתכונת מעט שונה, אצל Asher בעמ' 286–287
↑  ציון הקבר בבידה ליטוריה
↑  נוסח כתב העיטור שפורסם ב-16 ביוני 1942
↑  למד טיס בשלהי 1935 ותחילת 1936 לצד חברתו שולמית גורנגוט
↑  דברי הקדמה של המערכת למאמר "מות הגיבורים של הלויטננט-קולונל קיז", שבועון הגלגל (קול ירושלים), 11 באוקטובר 1945, עמ' 9-8
↑  רשימת חיילים נעדרים, דבר, 4 ביוני 1942
↑  "בנו של בר-דרורא יצא לצוד את רומל", ידיעות אחרונות, 3 בספטמבר 1943
↑  ברוכים הבאים מן השבי למולדת!, דבר, 29 ביולי 1945
↑  תצלום דפי הדו"ח (שנכתב באנגלית) מובא בספרו של Edelmaier בנספח מס' 9, ללא מִספּוּר עמודים
↑  תוכנית התעודה מ-2011 בערוץ נשיונל ג'יאוגרפיק
↑  ספרו של סטיבן פרספילד, "להרוג את רומל", שייך לסוגה הספרותית של הרומנים ההיסטוריים ואינו תיעודי
↑  התרגום העברי מבוסס על הספר Combined operations; the official story of the Commandos (New York, 1943) שחיבר Hilary Aidan Saint George Saunders
↑  ברגמן הוטעה על ידי פרופ' יוסף גינת והאלוף אמיר דרורי, שביקרו ב-1995 באתר מפקדת רומל במַרסא מַטרוּח שבמדבר המערבי וסברו שמקום זה היה יעד המבצע. טעותם לא הייתה בלתי-סבירה: רומל עצמו אמר שיש עלבון בהנחה של הבריטים שהוא פועל ממפקדה המצויה 400 קילומטרים בעורף קו החזית שלו
| --- | --- |
בקרת זהויות :  NLI: 987007583745005171  GND: 4654958-4  LCCN: sh2014001286 
הצוללת טוֹרבּיי (Torbay)
מצבת קברו של ג'פרי קיז בבית העלמין הצבאי הבריטי בבנגאזי, לוב
לנצ'יה D24

| --- | --- |

Lancia D24
 מאפיינים כלליים
 יצרן:  לנצ'יה
 שנות ייצור:  1953–1954
 יחידות שיוצרו:  9
 הרכבה:  פורלי, איטליה איטליה
 מודל קודם:  Lancia D23 (איט')
 מודל אחריו:  Lancia D25 (איט')
 סיווג:  מכונית מרוץ
 אורך:  3,790 מ"מ
 רוחב:  1,440 מ"מ
 גובה:  980 מ"מ
 משקל:  740-760 ק"ג
 בסיס גלגלים:  2,400 מ"מ
 מפרט טכני
 מנוע:  V6 צילינדר 3.1 ליטר המפיק 230 כ"ס ב-6,000-6,200 סל"ד  V6 צילינדר 3,284 סמ"ק המפיק 240 כ"ס ב-6,200 סל"ד  V6 צילינדר 3,284 סמ"ק המפיק 270 כ"ס ב-6,800 סל"ד  V6 צילינדר 3.7 ליטר המפיק 330 כ"ס ב-6,500 סל"ד
 הילוכים:  תמסורת ידנית - 4 מהירויות
 מהירות מרבית:  260 קמ"ש
לנצ'יה D24 (באיטלקית: Lancia D24) היא מכונית מרוץ מתוצרת יצרנית הרכב האיטלקית לנצ'יה אשר יוצרה בין השנים 1953–1954.
המהנדס, התעשיין וחובב מכוניות המרוץ, בנו של מייסד "לנצ'יה", ג'יאני לנצ'יה (אנ') ייסד את קבוצת המרוץ של היצרן לנצ'יה - Scuderia Lancia. עבור קבוצת המרוץ פותחה ונבנתה סדרת רכבי המרוץ "D", שפעלה בין השנים 1949 - 1955.
דגמי "לנצ'יה D24" התחרו במרוצי מכוניות בין השנים 1953–1954.